text: ফার্স্ট মস্কো স্টেট মেডিক্যাল বিশ্ববিদ্যালয় (সংক্ষেপে এমএসএমইউ) হল রাশিয়ার মস্কোতে অবস্থিত প্রাচীনতম চিকিৎসা বিশ্ববিদ্যালয়। এটি ১৭৫৮ সালে ইম্পেরিয়াল মস্কো বিশ্ববিদ্যালয়ের চিকিৎসা অনুষদ হিসেবে প্রতিষ্ঠিত হয়েছিল এবং এটিই রাশিয়ার প্রথম চিকিৎসা বিষয়ক শিক্ষা প্রতিষ্ঠান। প্রতিষ্ঠানটি মস্কো স্টেট বিশ্ববিদ্যালয় থেকে আলাদা হয়ে যায় এবং ১৯৩০ সাল থেকে স্বাধীনভাবে তার কার্যক্রম পরিচালনা করে। ১৯৫৫ সালে রুশ চিকিৎসাবিদ ইভান সেচেনভের নামানুসারে বিশ্ববিদ্যালয়টির নামকরণ করা হয় আই.এম. সেচেনভ ফার্স্ট মস্কো ইনস্টিটিউট অব মেডিসিন, যা ১৯৯০ সাল পর্যন্ত স্থায়ী ছিল। ১৯৯০ থেকে ২০১০ সাল পর্যন্ত এর নাম ছিল আই.এম. সেচেনভ মস্কো মেডিক্যাল একাডেমি।
  
  ইতিহাস
  বিশ্ববিদ্যালয়টি ১৭৫৫ সালে ইম্পেরিয়াল মস্কো বিশ্ববিদ্যালয়ের (১৯১৭ থেকে মস্কো স্টেট বিশ্ববিদ্যালয়) অনুষদ হিসেবে প্রতিষ্ঠিত হয়। পরবর্তী কালে ১৯৫৫ সালে রুশ চিকিৎসাবিদ্যার জনক খ্যাত মস্কো ইম্পেরিয়ালের স্নাতক ইভান সেচেনভের নামানুসারে বিশ্ববিদ্যালয়টির নামকরণ করা হয় আই.এম. সেচেনভ ফার্স্ট মস্কো ইনস্টিটিউট অব মেডিসিন। ১৯৩০ সালে এটি স্বাধীনভাবে কার্যক্রম পরিচালনা করতে শুরু করে এবং ২০১০ সালে এটি পূর্ণ বিশ্ববিদ্যালয়ের মর্যাদা লাভ করে। ২০১৮ সালে বিশ্ববিদ্যালয়টি এর ২৬০তম বার্ষিকী পালন করে।
  
  অনুষদসমূহ
   চিকিৎসা অনুষদ
   ফার্মেসি অনুষদ
   পেডিয়াট্রিকস অনুষদ
   প্রতিষেধক চিকিৎসা অনুষদ
   দন্ত্য অনুষদ
   চিকিৎসকদের স্নাতকোত্তর পেশাদারী প্রশিক্ষণ অনুষদ
   প্রিপারেটরি ডিপার্টমেন্ট ফর ইন্টারন্যাশনাল অ্যাপ্লিক্যান্টস
   ইনস্টিটিউট অব প্রফেশনাল এডুকেশন
   সেন্টার অব মাস্টার্স প্রোগ্রাম
  
  তথ্যসূত্র
  
  বহিঃসংযোগ
  
  Official website (ইংরেজি ভাষায়)
  Official website (রুশ ভাষায়)
   Clinics of Moscow University
   International Activity Video
  
  বিষয়শ্রেণী:মস্কোতে বিশ্ববিদ্যালয় ও কলেজ
  বিষয়শ্রেণী:মস্কোতে বিশ্ববিদ্যালয়
  বিষয়শ্রেণী:সোভিয়েত ইউনিয়নে শিক্ষা
title: ফার্স্ট মস্কো স্টেট মেডিক্যাল বিশ্ববিদ্যালয়